დანართი №63

სამინისტროს სტრატეგიული მილსადენების დაცვის დეპარტამენტის (სამინისტროს სტრატეგიული მილსადენების დაცვის დეპარტამენტის სწრაფი რეაგირების სამმართველოს გარდა) სამკერდე ემბლემა

პლანშეტი №2

 სამინისტროს სტრატეგიული მილსადენების დაცვის დეპარტამენტის (სამინისტროს სტრატეგიული მილსადენების დაცვის დეპარტამენტის სწრაფი რეაგირების სამმართველოს გარდა) სამკერდე ემბლემა – მრგვალ ჰერალდიკურ ფარზე, შავ ველზე გამოსახულია სამი მარცხნიდან მარჯვნივ დაშვებული ირიბი ოქროსფერი ლენტი და სამინისტროს სტილიზებული სიმბოლო – მეწამულ ველზე ოქროსფერი ლომი. შავი ოქროსკანტებიანი არშია ოქროსფერი წარწერით – „სტრატეგიული მილსადენების დაცვის დეპარტამენტი“ და „შსს“, რომლებიც ერთმანეთისგან გამოიყოფა ორი ოქროსფერი შვიდქიმიანი ვარსკვლავით. 
შენიშვნა: სამკერდე ემბლემას მოსამსახურე ატარებს საჭიროების შემთხვევაში, საზეიმო-სააღლუმო და სხვა ვითარებაში.
სამინისტროს სტრატეგიული მილსადენების დაცვის დეპარტამენტის სწრაფი რეაგირების სამმართველოს სამკერდე ემბლემა

პლანშეტი №9

 სამინისტროს სტრატეგიული მილსადენების დაცვის დეპარტამენტის სწრაფი რეაგირების სამმართველოს „სამკერდე ემბლემა“ – მრგვალ ჰერალდიკურ ფარზე, შავ ველზე გამოსახულია გარშემო ვერცხლის ვაზის წნულის ორნამენტით, შუაში ვერცხლის ქვემოდან ზევით მიმართული (ზეაღმართული) ხმალი, ვერცხლისფერ ფარში ლომი და ელვა, კომპოზიციის ქვედა ნაწილში არის ვერცხლის სადევიზე ბაფთა ბოლნური ჯვრით (ზომით – 22 მმ).

შენიშვნა: სამკერდე ემბლემას მოსამსახურე ატარებს საჭიროების შემთხვევაში, საზეიმო-სააღლუმო და სხვა ვითარებაში.

 სამინისტროს სტრატეგიული მილსადენების დაცვის დეპარტამენტის სწრაფი რეაგირების სამმართველოს საველე ატრიბუტიკა „ჟეტონი“

პლანშეტი №10

 სამინისტროს სტრატეგიული მილსადენების დაცვის დეპარტამენტის სწრაფი რეაგირების სამმართველოს „ჟეტონი“ – ოვალურ ჰერალდიკურ ფარზე, შავ ველზე გამოსახულია გარშემო ვერცხლის ვაზის წნულის ორნამენტით, შუაში ვერცხლის ქვემოდან ზევით მიმართული (ზეაღმართული) ხმალი, ვერცხლისფერ ფარში ლომი და ელვა, კომპოზიციის ზედა ნაწილში არის ვერცხლის (თეთრი) სადევიზე ბაფთა წარწერით „სპეციალური ძალები“. კომპოზიციის ქვედა ნაწილში არის ვერცხლის სადევიზე ბაფთა ბოლნური ჯვრით (ზომით – 40 მმ/33 მმ).

